smcproject/ml-wiki-sentences huggingface dataset:
കലാരംഗം വർഷം സിനിമ/ഷോ കഥാപാത്രം കുറിപ്പുകൾ 2001 ദ ഏജൻസി എലെന ടി.വി. പരമ്പര 2001 ദ ബ്രാഡി ബഞ്ച് ഇൻ ദ വൈറ്റ് ഹൌസ് Cindy Brady ടെലിവിഷൻ സിനിമ 2003 Eloise at the Plaza എലോയിസ് ടെലിവിഷൻ സിനിമ 2003 Eloise at Christmastime എലോയിസ് ടെലിവിഷൻ സിനിമ 2003 Inhabited ജിന റസ്സൽ 2005–2011 Medium ഏരിയൽ ഡുബോയിസ് 2007 Day Zero മാര 2008 Hurt സാറാ പാർസൺസ് 2009 My Sister's Keeper കെയ്റ്റ് ഫിറ്റ്സ്ജെറാൾഡ് 2010 Stand Up to Cancer Herself Telethon 2011, 2013 Law Order: Special Victims Unit സാറാ വാൽഷ് ടി.വി. പരമ്പര (2 episodes) 2013 Call Me Crazy: A Five Film അല്ലിസൺ Television film, segment: "Allison" 2015 Stalker Dierdre ടി.വി. പരമ്പര (1 episode) 2016 Lucifer ഡെബ്ര ടി.വി. പരമ്പര (1 episode) 2016 Notorious ജെന്ന ടി.വി. പരമ്പര (1 episode) 2017 Training Day Chelsea Brown ടി.വി. പരമ്പര (1 episode) 2017 Criminal Minds: Beyond Borders Roxy Bental ടി.വി. പരമ്പര (1 episode) 2017, 2018 സൂപ്പർഗേൾ ഒലിവിയ ടി.വി. പരമ്പര (2 episodes) 2017 മാക്സ് ബെസ് ടെലിവിഷൻ സിനിമ 2018 ബാഡ് സ്റ്റെപ്പ്മദർ Verity 2018 റഷ്യൻ അമേരിക്കൻ ഡാഷ 2018 ടൈംലെസ് അബിയ ഫ്രാങ്ലിൻ ടി.വി. പരമ്പര (1 episode) വീഡിയോ ഗെയിം വർഷം പേര് വേഷം കുറിപ്പുകൾ 2016 Mafia III Anna McGee DLC "Sign of the Times" 2017 Call of Duty: WWII Hazel Daniels അവലംബം ↑ ↑
സോഫിയ വെർഗാര
This is a Spanish name ; the first family name is Vergara and the second is Vergara .
സോഫിയ മാർഗരിറ്റ വെർഗാര (സ്പാനിഷ് ഉച്ചാരണം: [soˈfi.a βerˈɣaɾa] ; 1972 നു ജനിച്ച ഒരു കൊളമ്പിയൻ-അമേരിക്കൻ നടിയും മോഡലുമാണ്.
1990 കളിൽ സോഫിയ മാർഗരിറ്റ സ്പാനിഷ്-ഭാഷ ടെലിവിഷൻ നെറ്റ്‍വർക്കായ “യൂണിവിഷനിൽ” സഹ അവതാരികയായിട്ടാണ് കലാരംഗത്തേയ്ക്കു വരുന്നത്.
അവടുടെ ശ്രദ്ധിക്കപ്പെട്ട ആദ്യചിത്രം “ചെയ്സിംഗ് പാപ്പി” (2003)യാണ്.
തുടർന്ന് മറ്റു ചിത്രങ്ങളിൽ ചെറുവേഷങ്ങളിൽ അഭിനയിച്ചുതുടങ്ങി.
“ Four Brothers ” (2005) ടെയ്‍ലർ പെറിയുടെ ചിത്രങ്ങളായ “ Meet the Browns ” (2008) “ Madea Goes to Jail ” (2009) എന്നീ ചിത്രങ്ങളിൽ ശ്രദ്ധേയങ്ങളായ വേഷങ്ങൾ ചെയ്തു.
“ Madea Goes to Jail ” എന്ന ചിത്രത്തിലെ അഭിനയത്തിന് ALMA അവാർഡിന് ശുപാർശ ചെയ്യപ്പെട്ടു.
ടെലിവിഷൻ പരമ്പരകളിലെ വേഷങ്ങൾ അനേകം സിനിമകളിൽ ശ്രദ്ധേയ വേഷങ്ങൾ ചെയ്യുവാനുള്ള അവസങ്ങൾ ഒരുക്കിക്കൊടുത്തു.
The Smurfs (2011), New Year's Eve (2011), Happy Feet Two (2011), The Three Stooges (2012), Escape from Planet Earth (2013), Machete Kills (2013), Chef (2014), and Hot Pursuit (2015) എന്നിവയായ് പ്രധാന ചിത്രങ്ങൾ.
2012 മുതൽ 2016 വരെയുള്ള കാലത്ത് യു.എസ്. ടെലിവിഷനിലെ ഏറ്റവും കൂടുതൽ പ്രതിഫലം പറ്റുന്ന നടിയായിരുന്നു അവർ.
ഡേവിഡ് ബെക്കാം ഇംഗ്ലീഷ് വിലാസം https://ml.wikipedia.org/wiki/David_Beckham
ഡേവിഡ് റോബർട്ട് ജോസഫ് ബെക്കാം ഒരു ഇംഗ്ലീഷ് ഫുട്ബോൾ കളിക്കാരനാണ്.
ഇപ്പോൾ ഇദ്ദേഹം ഇറ്റാലിയൻ സീരി എ ക്ലബ് എ.സി. മിലാനുവേണ്ടിയും (അമേരിക്കൻ മേജർ സോക്കർ ലീഗ് ക്ലബ്ബായ ലോസ് ഏഞ്ചലസ് ഗാലക്സിയിൽ നിന്നും വായ്പയായി) ഇംഗ്ലണ്ട് ദേശീയ ടീമിനു വേണ്ടിയും മദ്ധ്യനിരയിൽ കളിക്കുന്നു.
1992-ൽ 17 വയസുള്ളപ്പോൾ മാഞ്ചസ്റ്റർ യുണൈറ്റഡിലൂടെയാണ് ബെക്കാം തന്റെ പ്രൊഫഷണൽ ഫുട്ബോൾ ജീവിതം ആരംഭിച്ചത്.
ഇദ്ദേഹം ടീമിന്റെ ഭാഗമായിരുന്ന കാലയളവിൽ യുണൈറ്റഡ്, പ്രീമിയർ ലീഗ് 6 തവണയും എഫ്.എ. കപ്പ് രണ്ട് തവണയും യുവെഫ ചാമ്പ്യൻസ് ലീഗ് ഒരു തവണയും നേടി.
2003-ൽ യുണൈറ്റഡ് വിട്ട ബെക്കം റയൽ മാഡ്രിഡിലെത്തി .
നാല് സീസൺ റയൽ മഡ്രിഡിനായി കളിച്ച ബെക്കാമിന്റെ അവസാന സീസണിൽ അവർ ലാ ലിഗ ചാമ്പ്യൻഷിപ്പ് സ്വന്തമാക്കി.
2007 ജൂലൈ 1-ന് ബെക്കാം അമേരിക്കൻ മേജർ സോക്കർ ലീഗ് ക്ലബ്ബായ ലോസ് ഏഞ്ചലസ് ഗാലക്സിയുമായി എം.എൽ.എസ്. ചരിത്രത്തിലെ ഏറ്റവും ഉയർന്ന പ്രതിഫലത്തോടെ കരാറിലേർപ്പെട്ടു.
എം.എൽ.എസിൽ മത്സരങ്ങളില്ലാത്തപ്പോൾ കായിക ക്ഷമത നിലനിർത്താനായി ബെക്കാം വായ്പ താരമായി എ.സി. മിലാനിലെത്തി.
പിന്നീട് മിലാനുവണ്ട് സ്ഥിരമായി കളിക്കാനുള്ള ആഗ്രഹം ഇദ്ദേഹം പ്രകടിപ്പിച്ചു.
എന്നാൽ ഇദ്ദേഹത്തിന്റെ ക്ലബ് മാറ്റം ഇപ്പോഴും വ്യക്തമായ തീരുമാനമാകാതെ തുടരുകയാണ്.
ഫിഫ വേൾഡ് പ്ലെയർ ഓഫ് ദ ഇയർ തെരഞ്ഞെടുപ്പിൽ ബെക്കാം 2 തവണ രണ്ടാം സ്ഥാനത്തെത്തി.
2004-ൽ ഏറ്റവുമധികം പ്രതിഫലം നേടുന്ന ഫുട്ബോൾ കളിക്കാരൻ ഇദ്ദേഹമായിരുന്നു.
100 ചാമ്പ്യൻസ് ലീഗ് മത്സരങ്ങൾ കളിച്ച ആദ്യ ഇംഗ്ലണ്ട് താരം ഇദ്ദേഹമാണ്.
2000 മുതൽ 2006 വരെ ഇംഗ്ലണ്ട് ടീമിന്റെ നായകനായിരുന്ന ബെക്കാം ആ പദവിയിൽ 58 മത്സരങ്ങൾ കളിച്ചു.
2008 മാർച്ച് 26-ന് ഫ്രാൻസിനെതിരെയുള്ള മത്സരത്തിലൂടെ ബെക്കാം ഇംഗ്ലണ്ടിനുവേണ്ടി 100 മത്സരങ്ങൾ തികച്ചു.
ഇംഗ്ലണ്ടിനായി ഏറ്റവുമധികം തവണ മത്സരിച്ച് കളിക്കാരൻ എന്ന പദവി ബോബി മൂറുമായി ഇദ്ദേഹം പങ്കുവയ്ക്കുന്നു.
പോപ്പ് സംഗീത സംഘമായ സ്പൈസ് ഗേൾസ് അംഗം വിക്ടോറുയ ബെക്കാം ആണ് ഭാര്യ.
ഇവർക്ക് മൂന്ന് മക്കളുണ്ട്.
ഡേവിഡ് ബെല്ലാമി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ഡേവിഡ് ജെയിംസ് ബെല്ലാമി (born 18 January 1933) ഇംഗ്ലിഷ് എഴുത്തുകാരനും പ്രകൃതിസംരക്ഷകനും സസ്യശാസ്ത്രജ്ഞനും പ്രഭാഷകനും ആയിരുന്നു.
ഡേവിഡ് ബോയി ഇംഗ്ലീഷ് വിലാസം https://ml.wikipedia.org/wiki/David_Bowie
ഗായകൻ, ഗാനരചയിതാവ്, സംഗീതജ്ഞൻ, സംഗീതനിർമാതാവ്, ചിത്രകാരൻ, നടൻ എന്നീ നിലകളിൽ പ്രശസ്തനാണ് ഡേവിഡ് റോബർട്ട് ജോൺസ് (David Robert Jones) എന്ന ഡേവിഡ് ബോയി (David Bowie) .
(8 ജനുവരി 1947 - 10 ജനുവരി 2016)എന്ന ഡേവിഡ് ബോയി.
5 ദശവർഷക്കാലത്തോളം ജനപ്രിയ സംഗീതകാരനായി നിലകൊണ്ടു.
സംഗീത വിമർശകരുടെയും സംഗീതജ്ഞരുടെയും കാഴ്ചപ്പാടിൽ അദ്ദേഹം ഒരു നവീന രീതികൾ രൂപീകരിക്കുന്നതിൽ തത്പരനായ വ്യക്തിയായിരുന്നു.
ലണ്ടനിലെ ബ്രിക്സ്ടണിലാണ് ബോയി ജനിച്ചത്.
ഡേവിഡ് ബോളണ്ട് David Bolland David Bolland ഡേവിഡ് ബോളണ്ട്
കഥകളി ആദ്യമായി ഡോക്യുമെന്ററി രൂപത്തിൽ ലോകത്തിനു പരിചയപ്പെടുത്തിയ സഹൃദയനാണ് ' ഡേവിഡ് ബോളണ്ട്'.
1950 മുതൽ 1990 വരെയുള്ള കേരള കഥകളിരംഗത്തെ മുഴുവൻ പ്രതിഭകളെയും അവരുടെ കലാ പ്രകടനങ്ങളെയും ഇദ്ദേഹം ഭാവി തലമുറയ്ക്കായി ആർക്കൈവ് ചെയ്തിട്ടുണ്ട്.
1919ൽ കെയ്‌റോയിൽ ജനിച്ച ബോളണ്ട് 1946ൽ പിയെഴ്‌സ് ലെസ്‌ലി കമ്പനിയുടെ ചുമതലയുമായാണ് കേരളത്തിലെത്തുന്നത്.
1954ൽ ആദ്യമായി ഗുരു കുഞ്ചു ക്കുറുപ്പിന്റെ കഥകളി കാണാനിടയായി.
ഉദ്യോഗത്തിൽ നിന്നു വിരമിക്കുന്നതിനിടെ കേരളത്തിൽ പലയിടത്തും സഞ്ചരിച്ച് 146 കഥകളി അവതരണങ്ങൾ കണ്ട അദ്ദേഹം എല്ലാം രേഖകളാക്കി സൂക്ഷിച്ചു.
മിക്കവയും ഡോക്യുമെന്ററിയുമാക്കി.
കലാമണ്ഡലത്തിലെത്തിയ ബോളൻഡ് പ്രധാനപ്പെട്ട ആട്ടക്കഥകളിൽ നിന്ന് തിരഞ്ഞെടുത്ത ഭാഗങ്ങൾ കഥകളി ആചാര്യൻ കലാമണ്ഡലം പത്മനാഭൻ നായർ ചൊല്ലിയാടിയത് വീഡിയോയിൽ അന്ന് പകർത്തി.
കഥകളിയെക്കുറിച്ചുള്ള തന്റെ പുസ്തകരചനയ്ക്കായി കെ.പി.എസ്. മേനോനെ ഗുരുവായി സ്വീകരിച്ചു.
1980ൽ പുറത്തിറക്കിയ 'എ ഗൈഡ് ടു കഥകളി' എന്ന പുസ്തകം കഥകളിക്ക് ഇംഗ്ലീഷിലുള്ള മികച്ച ആമുഖമായി കണക്കാക്കുന്നു. 'മാസ്‌ക് ഓഫ് മലബാർ' എന്ന നാൽപ്പതു മിനിറ്റ് നീളുന്ന ഡോക്യുമെന്ററിയാണ് ആദ്യം പുറത്തിറങ്ങിയത്.
ഇത് കഥകളിയെക്കുറിച്ചുള്ള ആദ്യത്തെ ഡോക്യുമെന്ററിയായിരുന്നു.
ഇന്ത്യൻ ജീവിതരീതിയെക്കുറിച്ചും സംസ്‌കാരത്തെക്കുറിച്ചും 18 ചിത്രങ്ങൾ വേറെയും നിർമിച്ചു.
പിയെഴ്‌സ് ലെസ്‌ലി കമ്പനി ഇന്ത്യൻ പബ്ലിക് കമ്പനിയായി മാറിയ ശേഷം 1982 വരെ അദ്ദേഹം ഡയറക്ടറായി തുടർന്നു.
കഥകളി രംഗത്തെ സൗഹൃദങ്ങൾ കാത്തുസൂക്ഷിക്കാനായി 1990 വരെ ഇടയ്ക്കിടെ കേരളം സന്ദർശിച്ചു.
കലാമണ്ഡലത്തിലെ മികച്ച ബിരുദവിദ്യാർത്ഥിക്കായി 1973ൽ അദ്ദേഹം സ്വർണമെഡൽ ഏർപ്പെടുത്തി.
38 വർഷത്തെ കേരളവാസത്തിനുശേഷം സോമർസെറ്റിൽ തിരിച്ചുചെന്ന് ചർച്ച് വാർഡൻ, ടാക്‌സ് കമ്മീഷണർ, സ്‌കൂൾ ഗവർണർ, സാമൂഹിക സേവകൻ തുടങ്ങിയ നിലകളിൽ പ്രവർത്തിച്ചു.
ഈ ശേഖരങ്ങൾ ഇംഗ്ലണ്ടിലെ കെന്റിലുള്ള റോസ് ബ്രൂഡ്ഫോർഡ് കോളേജിൽ സൂക്ഷിച്ചിരിക്കുന്നു.
കൃതികൾ എ ഗൈഡ് ടു കഥകളി (1980) ഡോക്യുമെന്ററികൾ 'മലബാർ മാസ്‌ക്' കഥകളി കൂടാതെ സി. പത്മനാഭൻ നായർ, എം.പി. ശങ്കരൻ നമ്പൂതിരി തുടങ്ങിയവർ അവതരിപ്പിച്ച ചൊല്ലിയാട്ടം, കൂടിയാട്ടം, മോഹിനിയാട്ടം, ഓട്ടൻതുള്ളൽ, തെയ്യം, കളമെഴുത്ത്, ചുട്ടി തുടങ്ങിയവയുടെ ഡോക്യുമെന്റേഷനുകൾ പുരസ്കാരങ്ങൾ 'മലബാർ മാസ്‌ക്' കാൻസ് ഉൾപ്പെടെയുള്ള അന്താരാഷ്ട്ര അമച്വർ ഫിലിം ഫെസ്റ്റിവലുകളിൽ നിന്ന് 26 അവാർഡുകൾ നേടി.
അവലംബം ↑ ↑ http://www.thehindu.com/arts/magazine/article2774497.ece ↑ http://www.davidbolland.co.uk/volume6.htm പുറം കണ്ണികൾ വെബ്സൈറ്റ് ബോളണ്ടിന്റെ കഥകളി ഡോക്യുമെന്റേഷന്റെ ശേഖരം Archived 2013-10-06 at the Wayback Machine .
ബോളൻഡ്: കലാമണ്ഡലത്തിന്റെയും കഥകളിയുടെയും സന്തതസുഹൃത്ത് Archived 2012-05-28 at the Wayback Machine .
ഡേവിഡ് ബി. കോട്ടൺ ഇംഗ്ലീഷ് വിലാസം https://ml.wikipedia.org/wiki/David_Cotton
ഒരു അമേരിക്കൻ ശതകോടീശ്വരനും വ്യവസായിയും മെറിഡിയൻ ഹെൽത്ത് പ്ലാൻസിന്റെ മുൻ ഉടമയും ചെയർമാനും സിഇഒയുമാണ് ഡേവിഡ് ബി. കോട്ടൺ (ജനനം 1950/1951) .
1997 വരെ ഡെട്രോയിറ്റ് മെഡിക്കൽ സെന്ററിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ സ്‌പെഷ്യലിസ്റ്റ്-ഇൻ-ചീഫായിരുന്നു.
1997-ൽ കോട്ടണും ഭാര്യ ഷെറി കോട്ടണും മിഷിഗണിലെ ഡെട്രോയിറ്റിൽ മെറിഡിയൻ ഹെൽത്ത് പ്ലാനുകൾ സ്ഥാപിച്ചു.
കോട്ടണും കുടുംബവും രണ്ട് പതിറ്റാണ്ടുകളായി മെറിഡിയൻ സ്വന്തമാക്കുകയും, മിഷിഗണിലെയും ഇല്ലിനോയിയിലെയും ഏറ്റവും വലിയ സ്വകാര്യ വൈദ്യസഹായ ദാതാവായി ഇത് വളരുകയും ചെയ്തു.
2018 മെയ് മാസത്തിൽ, വെൽകെയർ ഹെൽത്ത് പ്ലാൻസ് ഇങ്ക് 2.5 ബില്യൺ ഡോളറിന് മെറിഡിയൻ വാങ്ങുന്നതായി പ്രഖ്യാപിച്ചു.
ഡേവിഡ് ബുർലിയുക്
ഡേവിഡ് ബുർലിയുക് (Ukrainian: Дави́д Дави́дович Бурлю́к; Russian: Дави́д Дави́дович Бурлю́к; July 21, 1882 – January 15, 1967) ഉക്രൈൻകാരനായ ഇദ്ദേഹം, റഷ്യൻ ഭാവിശാസ്ത്രത്തിന്റെ പിതാവ് എന്നറിയപ്പെടുന്നു.
ഇദ്ദേഹം രേഖാചിത്രകാരനും ആയിരുന്നു.
ജീവചരിത്രം പാരമ്പര്യം പ്രസാധന ചരിത്രം 1912: co-author of the Russian Futurist manifesto A Slap in the Face of Public Taste .
1915: The Support of the Muses in Spring അവലംബം
ഡേവിഡ് ബെൻ-ഗുരിയൻ ഇംഗ്ലീഷ് വിലാസം https://ml.wikipedia.org/wiki/David_Ben-Gurion
ഇസ്രായേലിന്റെ ആദ്യത്തെ പ്രധാനമന്ത്രിയായിരുന്നു ഡേവിഡ് ബെൻ-ഗുരിയൻ ( ഹീബ്രു : דָּוִד בֶּן-גּוּרִיּוֹן ‬ , ഒക്ടോബർ 16 1886 - ഡിസംബർ 1 1973).
ഡേവിഡ് ഗ്ര്യൂൻ എന്നതായിരുന്നു ജനനനാമം.
ചെറുപ്പം മുതലേ സയണിസത്തോട് കടുത്ത അനുഭാവം പ്രകടിപ്പിച്ചു.
ഇസ്രായേൽ രാഷ്ട്രം സ്ഥാപിക്കുന്നതിൽ ബെൻ-ഗുരിയൻ പ്രധാന പങ്കു വഹിച്ചു.
1948-ലെ അറബ്-ഇസ്രായേൽ യുദ്ധത്തിൽ ഇസ്രായേലിനെ വിജയത്തിലേക്ക് നയിച്ച ശേഷം രാഷ്ട്രസ്ഥാപനങ്ങൾ കെട്ടിപ്പടുക്കുന്നതിൽ സഹായിച്ചു.
ലോകത്തിന്റെ നാനാഭാഗത്തുനിന്നും ജൂതർ ഇക്കാലത്ത് ഇസ്രായേലിലെത്തി.
1970-ൽ രാഷ്ട്രീയത്തിൽ നിന്ന് വിരമിച്ചു.
മരണശേഷം അദ്ദേഹത്തെ ടൈം മാസിക ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട 100 വ്യക്തികളുടെ പട്ടികയിൽ ഉൾപ്പെടുത്തുകയുണ്ടായി.
അക്കാലത്ത് റഷ്യയുടെ കീഴിലായിരുന്ന പ്ലോൺസ്കിൽ (ഇന്ന് ഈ സ്ഥലം പോളണ്ടിലാണ്‌ ) ജനനം.
പിതാവ് അവിഗ്ദോർ ഗ്ര്യൂൻ അഭിഭാഷകനും ആദ്യകാല സയണിസ്റ്റ് നേതാവുമായിരുന്നു.
മാതാവ് ഷൈൻഡൽ ഡേവിഡിന്‌ പതിനൊന്ന് വയസ്സായപ്പോഴേക്ക് മരണമടഞ്ഞു.
കടുത്ത സയണിസ്റ്റായാണ്‌ വളർന്നുവന്നത്.
വാർസോ സർവ്വകലാശാലയിലെ വിദ്യാർത്ഥിയായിരിക്കേ മാർക്സിസ്റ്റ് പോളെ സയൺ പ്രസ്ഥാനത്തിൽ 1904-ൽ അംഗമായി.
1905-ൽ റഷ്യൻ വിപ്ലവകാലത്ത് രണ്ടു തവണ അറസ്റ്റ് ചെയ്യപ്പെട്ടു.
കിഴക്കേ യൂറോപ്പിലെ ജൂതവിരുദ്ധത മൂലം 1906-ൽ ഓട്ടോമാൻ പലസ്തീനിലേക്ക് കുടിയേറി.
അവിടെ പോളെ സയൺ പ്രസ്ഥാനത്തിന്റെ പ്രധാന നേതാവായി മാറി.
ഡേവിഡ് ബോഡിയൻ
ഡേവിഡ് ബോഡിയൻ (ജീവിതകാലം: 15 മെയ് 1910 - 1992 സെപ്റ്റംബർ 18) പോളിയോ ഗവേഷണ രംഗത്ത് പ്രവർത്തിച്ചിരുന്ന ജോൺസ് ഹോപ്കിൻസ് യൂണിവേഴ്സിറ്റി സ്കൂൾ ഓഫ് മെഡിസിനിലെ ഒരു അമേരിക്കൻ വൈദ്യ ശാസ്ത്രജ്ഞനായിരുന്നു.
1940 കളുടെ പ്രാരംഭത്തിൽ ന്യൂറോളജിക്കൽ ഗവേഷണവും പോളിയോയുടെ രോഗകാരി പഠനവുമായി സമന്വയിപ്പിച്ചുകൊണ്ട് പോളിയോ വാക്സിനുകൾ വികസിപ്പിക്കുന്നതിനുള്ള അടിത്തറ പാകാൻ അദ്ദേഹം സഹായിച്ചു.
രോഗത്തെക്കുറിച്ചുള്ള തന്റെ അറിവുകളിൽനിന്ന് നിർണായകമായ ചില കണ്ടെത്തലുകളുടെ ഒരു പരമ്പരതന്നെ അദ്ദേഹം നടത്തുകയും അത് അന്തിമമായി ജോനാസ് സാൽക്കിനും പിന്നീട് ആൽബർട്ട് സാബിനും ഒരു വാക്സിൻ വികസിപ്പിച്ചെടുക്കാൻ വഴിയൊരുക്കുകയു ചെയ്തു.
പീഡിയാട്രിക്സിൽ ഇ.
മീഡ് ജോൺസൺ അവാർഡും മറ്റ് മേഖലകളിലെ പ്രവർത്തനങ്ങളുടെപേരിൽ കാൾ സ്പെൻസർ ലാഷ്ലി അവാർഡും അദ്ദേഹത്തിന് ലഭിച്ചു.
1910 ൽ ഉക്രെയ്നിൽ നിന്ന് കുടിയേറിയ ജൂത മാതാപിതാക്കൾക്കളുടെ പുത്രനായി മിസോറിയിലെ സെന്റ് ലൂയിസിൽ ഡേവിഡ് ബോഡിയൻ ജനിച്ചു.
തന്റെ നാല് സഹോദരിമാരുമാരോടും ഇളയ സഹോദരനോടുമൊപ്പം ഷിക്കാഗോയിൽ വളർന്ന അദ്ദേഹം അവിടെ അദ്ദേഹം പബ്ലിക് സ്കൂളിൽ വിദ്യാഭ്യാസത്തിന് ചേർന്നു.
ഹൈസ്കൂളിൽ നിന്ന് ബിരുദം നേടിയ ശേഷം അദ്ദേഹം ക്രെയ്ൻ ജൂനിയർ കോളേജിൽ ചേർന്നു.
1929 ൽ ഷിക്കാഗോ സർവകലാശാലയിൽ ചേർന്ന ബോഡിയൻ അവിടെനിന്ന് 1931 ൽ ജന്തുശാസ്ത്രത്തിൽ സയൻസ് ബിരുദവും1934 ൽ ശരീരശാസ്ത്രത്തിൽ പി.എച്ച്.ഡി.യും 1937 ൽ എം.ഡി.യും നേടി.
ചാൾസ് ജഡ്സൺ ഹെറിക്ക്, നോർമൻ ഹോയർ, ജോർജ്ജ് വില്യം ബാർട്ടൽമെസ് എന്നിവരുടെ മേൽനോട്ടത്തിലായിരുന്നു അദ്ദേഹം.
ഈ സമയത്താണ് അദ്ദേഹം നാഡീകോശങ്ങൾക്കായുളള ഒരു സ്റ്റെയിനിംഗ് ടെക്നിക് വികസിപ്പിച്ചെടുത്തത്.
1938 ൽ എലിസബത്ത് ക്രോസ്ബിയുടെ നിർദേശപ്രകാരം ബോഡിയൻ ഏതാനും മാസങ്ങൾ മിഷിഗൺ സർവകലാശാലയിൽ നാഷണൽ റിസർച്ച് കൗൺസിലിലെ പോസ്റ്റ്ഡോക്ടറൽ ഫെലോ ആയി ചെലവഴിച്ചു.
1944 ൽ ഡേവിഡ് ബോഡിയൻ ഒരു മെഡിക്കൽ ഇല്ലസ്ട്രേറ്ററും ചിത്രകാരിയുമായ എലിനോർ വിഡ്മോണ്ടിനെ വിവാഹം കഴിക്കുകയും അദ്ദേഹം പ്രസിദ്ധീകരിച്ച ചില ലേഖനങ്ങൾക്ക് അവർ ചിത്രീകരണം നൽകുകയും ചെയ്തു.
അവർക്ക് ബ്രെൻഡ ജീൻ, ഹെലൻ, മരിയൻ എന്നീ മൂന്ന് പെൺമക്കളും അലക്സാണ്ടർ ഡി, മാർക്ക് എന്നീ രണ്ട് ആൺമക്കളുമാണുണ്ടായിരുന്നത്.
ബോഡിയൻ പിന്നീട് 1992 സെപ്റ്റംബറിൽ പാർക്കിൻസൺസ് രോഗം മൂലം അന്തരിച്ചു.
അവലംബം ↑ ↑ http://www.nasonline.org/publications/biographical-memoirs/memoir-pdfs/bodian_david.pdf ↑ ↑ http://www.nasonline.org/publications/biographical-memoirs/memoir-pdfs/bodian_david.pdf ↑ ↑ ↑
ഡേവിഡ് ബി. ആഗസ് ഇംഗ്ലീഷ് വിലാസം https://ml.wikipedia.org/wiki/David_Agus
ഒരു അമേരിക്കൻ വൈദ്യനും എഴുത്തുകാരനുമാണ് ഡേവിഡ് ബി. ആഗസ് (/ˈeɪgəs/) അദ്ദേഹം സതേൺ കാലിഫോർണിയ സർവകലാശാലയിലെ കെക്ക് സ്കൂൾ ഓഫ് മെഡിസിനിലും വിറ്റെർബി സ്കൂൾ ഓഫ് എഞ്ചിനീയറിംഗിലും മെഡിസിൻ, എഞ്ചിനീയറിംഗ് പ്രൊഫസറായും സ്ഥാപക ഡയറക്ടറും ആണ്.
ലോറൻസ് ജെ. എല്ലിസൺ ഇൻസ്റ്റിറ്റ്യൂട്ട് ഫോർ ട്രാൻസ്ഫോർമേറ്റീവ് മെഡിസിൻ സിഇഒ.
നിരവധി വ്യക്തിഗത മെഡിസിൻ കമ്പനികളുടെ സഹസ്ഥാപകൻ കൂടിയാണ് അദ്ദേഹം ആരോഗ്യ വിഷയങ്ങളിൽ സിബിഎസ് ന്യൂസിൽ സംഭാവന ചെയ്യുന്നയാളുമാണ്.
അഗസിന്റെ വൈദഗ്ധ്യത്തിന്റെ മേഖല വികസിത അർബുദമാണ്.
സ്വകാര്യ ഫൗണ്ടേഷനുകളുടെയും നാഷണൽ കാൻസർ ഇൻസ്റ്റിറ്റ്യൂട്ട് ഉൾപ്പെടെയുള്ള ദേശീയ ഏജൻസികളുടെയും സഹായത്തോടെ അദ്ദേഹം പുതിയ കാൻസർ ചികിത്സകൾ വികസിപ്പിച്ചെടുത്തിട്ടുണ്ട്.
വേൾഡ് ഇക്കണോമിക് ഫോറത്തിന്റെ ഗ്ലോബൽ അജണ്ട കൗൺസിൽ ഓൺ ജനറ്റിക്സിന്റെ ചെയർമാനായും ആഗസ് പ്രവർത്തിച്ചിട്ടുണ്ട്.
ന്യൂയോർക്ക് ടൈംസിന്റെ ഏറ്റവും കൂടുതൽ വിറ്റഴിക്കപ്പെടുന്ന മൂന്ന് പുസ്തകങ്ങളുടെ രചയിതാവ് കൂടിയാണ് അദ്ദേഹം.
അവലംബം External links Official David Agus site CBS News website Interviews, articles and podcasts "David Agus: A new strategy in the war on cancer" , TED , Filmed October 2009.
"The Daily Show with John Stewart, David Agus interview" , The Daily Show , interview, 2012.
സ്ത്രീകളും പുകവലിയും Woman smoking a pipe while cooking.
Guinea-Bissau , 1974
സ്ത്രീകളിലെ പുകവലി അവരുടെ ശരീരത്തിൽ ഗുരുതരമായ പ്രതികൂല ഫലങ്ങൾ ഉണ്ടാക്കുന്നു.
വൈവിധ്യമാർന്ന രോഗങ്ങളും മെഡിക്കൽ പ്രതിഭാസങ്ങളും പുരുഷനേയും സ്ത്രീയേയും വ്യത്യസ്തമായി ബാധിക്കുന്നു, പുകയിലയുടെ ഫലങ്ങളുടെ കാര്യത്തിലും ഇത് സത്യമാണ്.
പുകയിലയുടെ വ്യാപനം മുതൽ, പല സംസ്കാരങ്ങളും പുകവലിയെ പുരുഷത്വപരമായ ഒരു ദോഷമായാണ് വീക്ഷിക്കുന്നത്, അതിനാൽ പുകയിലയുടെ ഫലങ്ങളുമായി ബന്ധപ്പെട്ട് പുരുഷന്മാരും സ്ത്രീകളും തമ്മിലുള്ള പ്രത്യേക വ്യത്യാസങ്ങളെക്കുറിച്ചുള്ള ഭൂരിഭാഗം ഗവേഷണങ്ങളും സമീപ വർഷങ്ങളിൽ നടന്നിട്ടുണ്ട്.
രാജ്യങ്ങൾ രാജ്യം അനുസരിച്ച് സ്ത്രീ പുകവലി ഗാസ സ്ത്രീകളുടെ പുകവലിക്ക് മതപരമായ വിലക്ക്
2010-ൽ ഹമാസിന്റെ നേതൃത്വത്തിലുള്ള ഗാസയിലെ ഇസ്‌ലാമിസ്റ്റ് ഗവൺമെന്റ് സ്ത്രീകൾ പൊതുസ്ഥലത്ത് ജനപ്രിയ നർഗിലകൾ വലിക്കുന്നത് നിരോധിച്ചു.
ഒരു സ്ത്രീ പൊതുസ്ഥലത്ത് ഇരുന്ന് പുകവലിക്കുന്നത് അനുചിതമാണെന്ന് ആഭ്യന്തര മന്ത്രാലയ വക്താവ് വിശദീകരിച്ചു.
"ഇത് ജനങ്ങളുടെ പ്രതിച്ഛായയെ ദോഷകരമായി ബാധിക്കും."
എന്നു പ്രസ്താവനയുണ്ടായി ആ വർഷം തന്നെ നിരോധനം പിൻവലിക്കുകയും ഗാസയിലെ ക്രേസി വാട്ടർ പാർക്ക് കഫേ പോലുള്ള ജനപ്രിയ വേദികളിൽ സ്ത്രീകൾ പുകവലിക്കുകയും ചെയ്തു.
2010 സെപ്റ്റംബറിൽ ഹമാസ് അടച്ചുപൂട്ടിയ ശേഷം മുഖംമൂടി ധരിച്ചവർ പാർക്ക് കത്തിച്ചു.
കമ്മറ്റി ഫോർ ദി പ്രൊപഗേഷൻ ഓഫ് വെർച്യു ആൻഡ് ദി പ്രിവൻഷൻ ഓഫ് വൈസ് (ഗാസാ സ്ട്രിപ്പ്) പൊതുസ്ഥലത്ത് പുകവലിച്ചതിന് സ്ത്രീകളെ അറസ്റ്റ് ചെയ്തിട്ടുണ്ട്.
ജപ്പാൻ ഒരു വേശ്യാലയത്തിന്റെ തറയിൽ കിസേരു പൈപ്പ്.
എഡോ കാലഘട്ടത്തിലോ അതിനു മുമ്പോ ജപ്പാനിൽ പുകയില എത്തിയിരുന്നു.
Prostitutes ( ja:遊女 , yūjo ) പത്തൊൻപതാം നൂറ്റാണ്ടിന്റെ തുടക്കത്തിൽ ജാപ്പനീസ് സ്ത്രീകൾക്കിടയിലെ പ്രധാന പുകവലിക്കാരായിരുന്നു.
പൊതുവായ ആരോഗ്യ പ്രത്യാഘാതങ്ങൾ
സെന്റർ ഫോർ ഡിസീസ് കൺട്രോൾ ആൻഡ് പ്രിവൻഷന്റെ അഭിപ്രായത്തിൽ, യുണൈറ്റഡ് സ്റ്റേറ്റ്‌സിൽ തടയാവുന്ന മരണത്തിന്റെ പ്രധാന കാരണം സിഗരറ്റ് പുകവലിയാണ് , മാത്രമല്ല സമൂഹത്തിന് ആരോഗ്യവുമായി ബന്ധപ്പെട്ട സാമ്പത്തിക ചെലവുകൾ ഉണ്ടാക്കുകയും ചെയ്യുന്നു.
1995 നും 1999 നും ഇടയിൽ, പുകവലി മൂലം പ്രതിവർഷം ഏകദേശം 440,000 അകാല മരണങ്ങളും 157 ബില്യൺ ഡോളറിന്റെ "ആരോഗ്യവുമായി ബന്ധപ്പെട്ട സാമ്പത്തിക നഷ്ടവും" ഉണ്ടായി.
പുകവലി അപകടസാധ്യതകൾ വർദ്ധിപ്പിക്കുമെന്ന് അറിയപ്പെടുന്നു, കൂടാതെ ആരോഗ്യപരമായ പ്രതികൂല പ്രത്യാഘാതങ്ങളുടെ ബാഹുല്യവുമായി ബന്ധപ്പെട്ടിരിക്കുന്നു.
ഉദാഹരണത്തിന്, "90 ശതമാനം ശ്വാസകോശ അർബുദ കേസുകളും ഉൾപ്പെടെ എല്ലാ ക്യാൻസറുകളുടെയും മൂന്നിലൊന്ന് സിഗരറ്റ് വലിക്കുന്നു. പുകവലി ക്രോണിക് ബ്രോങ്കൈറ്റിസ്, എംഫിസെമ തുടങ്ങിയ ശ്വാസകോശ രോഗങ്ങൾക്ക് കാരണമാകുന്നു, 2004-ലെ സർജൻ ജനറലിന്റെ റിപ്പോർട്ട് പ്രകാരം, "പുകവലിയുടെ ആരോഗ്യ പ്രത്യാഘാതങ്ങൾ" എന്ന തലക്കെട്ടിൽ, പുകവലിയുടെ മറ്റ് അനന്തരഫലങ്ങളിൽ തിമിരം ഉണ്ടാകാനുള്ള സാധ്യത, ആന്റിഓക്‌സിഡന്റുകളുടെ അളവ് കുറയുന്നു, പ്രത്യേകിച്ച് വിറ്റാമിൻ സി, വർദ്ധിച്ച വീക്കം, പീരിയോൺഡൈറ്റിസ് എന്നിവ ഉൾപ്പെടുന്നു. ആരോഗ്യ അസിസ്റ്റന്റ് സെക്രട്ടറിയുടെ ഓഫീസിലെ സ്ത്രീകളുടെ ആരോഗ്യത്തെക്കുറിച്ചുള്ള ഓഫീസ് "പുകയില നിങ്ങളുടെ ശരീരത്തെ എങ്ങനെ ബാധിക്കുന്നു". റഫറൻസുകൾ ↑ Gaza ban on women smoking pipes , Reuters, 19 July 2010, The Independent. ↑ "Edict lifted for female smokers" Jason Koutsoukis, July 29, 2010, The Sunday Morning Herald. ↑ Gunmen torch Gaza beach club shuttered by Hamas , AFP 19-09-2010 ↑ Jonathan Spyer , Analysis: The Islamic republic of Gaza , Jerusalem Post 29-09-2009 ↑ ↑ "Annual Smoking-Attributable Mortality, Years of Potential Life Lost, and Economic Costs – United States, 1995—1999", MMWR: Morbidity and Mortality Weekly Report 51, no. 14 (April 12, 2002): 300-3 ↑ Institute on Drug Abuse, "Cigarettes and Other Tobacco Products", June 2009, http://www.nida.nih.gov/pdf/infofacts/Tobacco09.pdf Archived 2010-05-27 at the Wayback Machine .
↑ U.S. Department of Health and Human Services.
The Health Consequences of Smoking: A Report of the Surgeon General.
Atlanta: U.S. Department of Health and Human Services, Centers for Disease Control and Prevention, National Center for Chronic Disease Prevention and Health Promotion, Office on Smoking and Health, 2004
സ്ത്രീകളുടെ വളർച്ച അനിവാര്യം ഈ ലേഖനം 2023-ലെ 'സ്ത്രീകളുടെ ആരോഗ്യം' തിരുത്തൽ യജ്ഞത്തിന്റെ ഭാഗമായി സൃഷ്ടിക്കപ്പെട്ടതാണ്.
1980കൾക്ക് ശേഷം ശക്തമായിവന്ന പ്രത്യയശാസ്ത്രപരമായ സംഘടിത ഇടതുപക്ഷഅധീശത്വത്തിനെതിരെ പൗര സമൂഹവും മധ്യവർഗവും ഇടപെടുവാൻ തുടങ്ങി.
ശക്തമായ ഇടതുപക്ഷ തൊഴിലാളി സംഘടനകളിൽ നിന്നും സ്ഥൂല സംഘടനകളിൽ നിന്നും അനവധി സ്ത്രീകൾ പുറത്തുവരികയും കൂടുതൽ മെച്ചപ്പെട്ട സ്വതന്ത്ര്യമുള്ള  വേദികളിലേക്ക് എത്തുകയും ചെയ്തു.
അതോടൊപ്പം സമൂഹത്തിൽ പ്രധാനമായ മറ്റു മാറ്റങ്ങൾ കൂടി നടന്നു.
അടിച്ചമർത്തപ്പെട്ട വിഭാഗങ്ങളിൽ നിന്നുള്ള സ്ത്രീകൾ പുതിയ തരത്തിൽ സംഘടിതരാകുകയും അവരുടെ ദൃശ്യത കൂടുതൽ രാഷ്ട്രീയ ചോദ്യങ്ങൾ ഉയർത്തുകയും ചെയ്തു.
മുഖ്യധാരാ രാഷ്ട്രീയ പാര്ടികളുടേതല്ലാതെ ഒരു പുതിയ രാഷ്ട്രീയ പോരാട്ടങ്ങളുടെ മുഖം കേരളത്തിൽ ഉയർന്നു വന്നു.
ഈ ചൂണ്ടികാണിച്ച ഘടകങ്ങൾ കേരളത്തിൽ 1980 കൾക്ക് ശേഷം ഉയർന്നുവന്ന പുതിയ സ്ത്രീ പക്ഷ ധാരകൾ എന്നിവ ചേർന്നതായിരുന്നു കേരളത്തിലെ ഈ പുതിയ പൗരസമൂഹം.
ഇവ തമ്മിൽ ബന്ധമുണ്ടായിരുന്നില്ല എന്ന് ധരിക്കുന്നത് തെറ്റായിരിക്കും.
മറിച്ച്‌ ഈ മുന്നേറ്റങ്ങളിലേക്ക് ഉയർന്നു വന്ന സ്ത്രീകൾ പല വൈവിധ്യങ്ങളായി വികസിച്ച ഈ രാഷ്ട്രീയ വേദികളിൽ പല രീതികളിൽ ഭാഗഭാക്കാകുകയും ചെയ്തു.
1980കൾക്ക് മുൻപ് കേരള ശാസ്ത്ര സാഹിത്യ പരിഷത്തിലേക്ക് സ്ത്രീകളുടേതായി ഉണ്ടായ ഒഴുക്ക് ആദ്യകാലങ്ങളിൽ രാഷ്ട്രീയവത്കരത്തിന്റെ ഭാഗമായിട്ടുണ്ടായിരുന്നതല്ല എങ്കിൽ കൂടിയും,  1980കൾക്ക് ശേഷം ഈ സ്ത്രീകൾക്ക് ഫെമിനിസത്തിൽ ഉണ്ടായ താല്പര്യം സ്ത്രീകളുടേതായ പ്രശ്നങ്ങൾ ഉയർത്തികൊണ്ടുവരാൻ കാരണമായി.
പരിഷത്തിൽ അവർ നേടിയെടുത്ത ദൃശ്യത കേവലമായ ഒരു തുടർച്ചയായിരുന്നില്ല അത് അവർ ബോധ്യപെടുത്തിയെടുത്തായിരുന്നു.
ഇത്തരം പ്രവർത്തനങ്ങൾ സാര്വലൗകികമായ രാഷ്ട്രീയ പൊതു പ്രവർത്തനമായിട്ടല്ല അക്കാലത്തു സമൂഹം കണ്ടത്.
ഇത്തരം പ്രവർത്തനങ്ങളെ പൗരസമൂഹത്തിന്റെ ഭാഗമായുണ്ടായ “വികസന”പ്രവർത്തനങ്ങളായിട്ടാണ് പൊതുസമൂഹം വിലയിരുത്തിയത്.
എന്നാൽ സ്ത്രീകളെ സംബന്ധിച്ച് "പൊതുപ്രവർത്തനം - social work" എന്നത് അപ്പോഴും -സൊസൈറ്റി ലേഡി- എന്ന അധിക്ഷേപപരമായ വാക്കുമായി ബന്ധപെട്ടാണ് നിലനിന്നത്.
സൊസൈറ്റി ലേഡി എന്ന പ്രയോഗം വരേണ്യരായ സ്ത്രീകളുടെ പരോപകാരപ്രവർത്തനങ്ങളെ സ്ത്രീലോലുപത്വത്തിന്റെ ഒരു കേവലമായ കാരണം മാത്രമായി ചിത്രീകരിച്ചിരുന്നു അവസ്ഥയായിരുന്നു.
1930 കളിൽ തന്നെ ആദ്യ തലമുറ സ്ത്രീ മുന്നേറ്റങ്ങളിലുള്ളവരെ അധിക്ഷേപിക്കാൻ ഫലിത പുസ്തകങ്ങൾ സൃഷ്ടിച്ചെടുത്തതാണ് ഇവ.
അതിനുശേഷം ഇത്തരം പ്രയോഗം ഇടതുപക്ഷവും നടത്തി.
വിമോചനസമരത്തിൽ പങ്കെടുത്ത സ്ത്രീകളെ ഇടതുപക്ഷ നേതാക്കൾ "കൊച്ചമ്മമാർ" എന്ന് അധിക്ഷേപിക്കുകയും ഇടതുപക്ഷത്തിന്റെ ശക്തമായ പൊതു ചർച്ചകളുടെ കാലഘട്ടത്തിൽ ദയാരഹിതമായി അപഹസിക്കുകയും ചെയ്തു.
എന്നാൽ “വികസന പ്രവർത്തനങ്ങൾ” എന്ന സംജ്ഞക്ക് ഇത്തരത്തിലുള്ള കളങ്കങ്ങൾ ഒന്നും തന്നെ ഉണ്ടായിരുന്നില്ല.
കലാപ സമാനമായ പ്രക്ഷോഭങ്ങളുടെതിൽ നിന്നും വ്യത്യസ്തമായി വരേണ്യരായ വിദ്യാഭ്യാസ നേടിയ പൗരസമൂഹതന്റേതായ ഒരു സവിഷേതയാണ് സമൂഹത്തിൽ അതിനു ദൃശ്യത ലഭിച്ചത്.
എന്തുതന്നെ ആയാലും അതിനു വനിതകളുടെയും വിദ്യഭ്യാസം നേടിയ മധ്യവർഗ്ഗ സ്ത്രീകളുടെയും ഈ ഇടപെടൽ പൗരസമൂഹത്തിൽ അവരുടേതായ കർത്തൃത്വവും ദൃശ്യതയും നേടിയെടുത്തു.
മുഖ്യധാരാ രാഷ്ട്രീയ പാർട്ടികളിൽ രൂഢമൂലമായ അഴിമതിയും ശാസ്ത്രസാഹിത്യ പരിഷത്തിന്റെ പ്രവർത്തനങ്ങളിലേക്ക് സ്ത്രീകളെ ആകർഷിച്ചിരുന്നു.
കൂടുതൽ സ്വതന്ത്രവും സ്വീകാര്യവുമായ ഇടമായി ശാസ്ത്രസാഹിത്യ പരിഷത്ത് അവർക്ക് അനുഭവപെട്ടു.
1980 കൾക്ക് ശേഷം പരീക്ഷത്തിനകത്ത് ഉയർന്നു വന്ന സ്ത്രീ പ്രാതിനിധ്യം ചടുലമായി സാമൂഹിക മാറ്റത്തിന് ശ്രമിക്കുകയല്ല മറിച്ചു വളരെ പതുകെ സാമൂഹിക ഘടനയിൽ സാംസ്കാരികമായ ബോധ്യപ്പെടൽ നടത്തിയെടുത്തു പുരുഷാധിപത്യ സാമൂഹിക ഘടനയെ അപനിര്മിക്കുകയാണ് ചെയ്തത്.
സ്ത്രീകളുടെ രണ്ടാംകിട പൗരത്വത്തിനെതിരെ ഉയർന്നു വന്ന ഒരു പ്രതിഷേധമെന്ന നിലക്കല്ല പരീഷത്തിലേക്ക് സ്ത്രീകളെടേതായ ഒഴുക്കുണ്ടായത്.
അത് 1990കളിൽ നടന്ന സമ്പൂർണ സാക്ഷരതയുമായി നടന്ന പ്രവർത്തനങ്ങളുടെ ഭാഗമായിട്ടാണ്.
ആ പ്രവർത്തനങ്ങളിൽ ലിംഗപരമായ പ്രശനങ്ങൾ ഒരു പ്രധാന വിഷയമായിരുന്നില്ല.
ഏകദേശം 18000 ത്തോളം വരുന്ന സ്ത്രീകൾ ഈ മുന്നേറ്റത്തിന്റെ പ്രവർത്തകരായി മാറി .
1990കളിൽ ശാസ്ത്ര സാഹിത്യ പരിഷത്തിന്റെ ഈ പ്രവർത്തകരെ അഭിമുഖം ചെയ്ത മോണിക്ക ഏർവർ വ്യക്തമാക്കിയത് അക്കാലത്തു സ്ത്രീകളുടേതായ മുന്നേറ്റം പുരുഷന്മാരെക്കൂടി ഉള്പെടുത്തികൊണ്ട് വേണം എന്ന് സ്ത്രീകൾ പൊതുവിൽ ധരിച്ചിരുന്നു എന്നാണ്.
അതോടൊപ്പം അത് സ്ത്രീകളുടെ മാത്രം ഉത്തരവാദിത്വം അല്ലെന്നും എല്ലാ മേഖലകളിലും ലിംഗസമത്വത്തെക്കുറിച്ചുള്ള ചർച്ചകൾ ഉയർത്തികൊണ്ടുവരേണ്ടതുണ്ട് എന്നും അവർക്ക് ധാരണയുണ്ടായിരുന്നു.
ചില സമയങ്ങളിൽ സ്ത്രീ പക്ഷ വാദം സംഘടിതമായ താല്പര്യമായിപരിഗണിക്കാതെ അത് പൊതുതാത്പര്യമായി കാണേണ്ടതുണ്ട് എന്നും അക്കാലത്തു ലിംഗസംബന്ധമായ ചർച്ചകളിൽ ഈ വിഭാഗത്തിൽ നിന്നുള്ള സ്ത്രീകൾ കരുതി.
ചില സമയങ്ങളിൽ സ്ത്രീ പക്ഷ വാദം ഒരു സംഘടിതതാല്പര്യമാണെന്നു വാദിക്കുന്നവർ ഇക്കൂട്ടത്തിൽ ഉണ്ടായിരുന്നെങ്കിലും അത് അവരുടെ മുൻപ് സൂചിപ്പിച്ച അറിവാധികാരത്തെ സംബന്ധിച്ച വിശ്വാസം കൊണ്ടായിരുന്നു.
സാക്ഷരത പ്രാവർത്തനങ്ങൾ സ്ത്രീകളെ വലിയ രീതിയിൽ സ്വാധീനിക്കുകയും സാക്ഷരതാ പ്രവർത്തനത്തിനുശേഷം അത് സമത എന്ന പ്രവർത്തനത്തിലേക്ക് നീക്കുകയും ചെയ്തു.
അത് അധികാര വികേന്ദ്രീകരണത്തിന്റെ കാലത്തു പുതുതായി ഉണ്ടായ മെച്ചപ്പെട്ട തൊഴിലവസരങ്ങളെ വിദ്യാഭ്യസം നേടിയ സ്ത്രീകൾക്ക്  ലഭ്യമാക്കാൻ സഹായിക്കുന്ന ഒരു പ്രവർത്തനമായിരുന്നു.
എന്നിരുന്നാലും ശാസ്ത്ര സാഹിത്യ പരീഷത്തിന്റെയും AIDWA യുടെയും നയപരവും അപകടകരമല്ലാത്തതുമായ സ്ത്രീപക്ഷ ചിന്തകളും ലക്ഷ്യബോധങ്ങളും ഇടതുപക്ഷ പ്രവർത്തനങ്ങളായി ചരിത്രത്തിൽ അടയാളപ്പെടുത്തി.
മറ്റൊരു വികസന ഘട്ടം സ്വതന്ത്ര മത്സ്യത്തൊഴിലാളി സമൂഹത്തിലെയും SEWAയുടെയും മറ്റും രാഷ്ട്രീയവത്കരണമായിരുന്നു.
കേരളത്തിലെ പാർശ്വത്കൃത സമൂഹങ്ങളിൽ ഒന്നായിരുന്നു മൽസ്യ തൊഴിലാളി സമൂഹവും.
1970ലെ പലിശകൊടുപ്പുകാർക്ക് എതിരെ നടത്തിയ പ്രതിരോധത്തിന് ശേഷം 1981ൽ  യന്ത്രങ്ങളുപയോഗിച്ചു നടത്തുന്ന മൽസ്യബന്ധനത്തിനെതിരെ നിരോധനമേർപ്പെടുത്താൻ ഇവർ നടത്തിയ മുന്നേറ്റവും അക്കാലത്തെപ്രധാനമായവയായിരുന്നു.
തുടർന്നു പള്ളിയുടെ നേതൃത്വത്തിൽ നടത്തിവന്ന പ്രതിഷേധങ്ങത്തിൽ നിന്നും നിരവധി ആളുകൾ പുറത്തുവരികയും കേരള സ്വതന്ത്ര മത്സ്യത്തൊഴിലാളി യൂണിയൻ(KSMTU) എന്ന സംഘടന നിലവിൽ വരികയും ചെയ്തു.
സിസ്റ്റർ ഫിലോമിന മേരി, സിസ്റ്റർ ആലീസ് എന്നീ കന്യാസ്ത്രീകൾ സമരത്തിന് ഐക്യധാര്ട്യം പ്രഖ്യാപിച്ചുകൊണ്ട് നിരാഹാരം ഇരിക്കുകയും ചെയ്തു.
1979-80 കളിൽ മത്സ്യ തൊഴിലാളി സ്ത്രീകൾ വില്പനക്കായുള്ള മീൻ കൊണ്ടുപോകാൻ പൊതു ഗതാഗത സംവിധാങ്ങൾ ഉപയോഗിക്കാൻ വേണ്ടി സമരം ചെയ്തിട്ടുണ്ട്.
ശക്തരായ പുരുഷ മത്സ്യ വില്പനക്കെതിരെയും നികുതി പിരിവുകാർക്കെതിരെയും അവർ പോരാടി.
1980 അവസാനത്തോട് കൂടി അനൗദ്യോഗികമായ തീരദേശ മഹിളാ വേദി (coastal woman front) എന്ന സംഘടന നിലവിൽ വരുകയും ശക്തി പ്രാപിക്കുകയും ചെയ്തു.
കേരളം അക്കാലം വരെ കനത്ത തരത്തിലുള്ള വ്യത്യസ്തമായ ഒരു സ്ത്രീ മുന്നേറ്റമായിരുന്നു ഇവ.
ഇർവിൻ ഇതിനെക്കുറിച്ചു പറഞ്ഞത് അവർ സ്ത്രീത്വവത്കരിക്കപ്പെടാത്തവരായിരുന്നു എന്നാണ്.
അവർ പുതിയ സാമൂഹിക നിയന്ത്രണങ്ങളിൽ നിന്നും പൂർണമായും സ്വാതന്ത്രരായിരുന്നു എന്നല്ല മറിച്ചു അവരുടെ രാഷ്ട്രീയ പ്രവർത്തന മേഖലയെ നിയന്ത്രിക്കുവാനുള്ള പുരുഷ നേതൃത്വത്തിന്റെ ശ്രമങ്ങളെ അവർ പ്രതിരോധിച്ചിരുന്നു എന്നതാണ് കാര്യം.
അവരുടെ രാഷ്ട്രീയ നീക്കങ്ങൾ ആദ്യകാല കമ്മ്യൂണിസ്റ് മുന്നേറ്റങ്ങളിലെ സ്ത്രീകളുടേതിന് തുല്യമായിരുന്നു.
1980 കൾക്ക് ശേഷം രൂപപ്പെട്ട ഫെമിനിസ്റ്റ് മുന്നേറ്റങ്ങൾ രാഷ്ട്രീയ രംഗത്തെ നേതൃത്വങ്ങളിൽ ഉള്ള സ്ത്രീകളുമായി അധികാരത്തെക്കുറിച്ചു വ്യത്യസ്‌തമായ അഭിപ്രായമാണ് പങ്കുവച്ചത്.
രാഷ്ട്രീയ ഇടപെടലിന്റെ ഭാഗമായി അധികാരത്തെ അവർ വളരെ പ്രധാനമായിട്ടാണ് കണ്ടത്.
സ്ത്രീകളുടെ ഐക്യപ്പെട്ട മുന്നേറ്റത്തിലൂടെ സംഘടിതമായ അധികാരം നേടിയെടുത്ത തലമുറയെ അവർ പ്രധാനപെട്ടതായി കണ്ടു.
ഈ കാലഘട്ടത്തിലെ മുന്നേറ്റങ്ങൾ കേരളത്തിലെ സ്ത്രീ മുന്നേറ്റങ്ങളുടെ തന്നെ ഏറ്റവും പ്രധാനമായ ഒന്നായിട്ടാണ് പരിഗണിക്കേണ്ടത്.
സ്ത്രീകളെ നിന്ദ്യമായി ചിത്രീകരിക്കൽ (നിരോധന) നിയമം
സ്ത്രീകളെ അന്തസ്സിനു ഭംഗം വരുത്തുന്ന രീതിയിൽ അവതരിപ്പിക്കുന്നത് നിരോധിച്ചു കൊണ്ട് 1986-ൽ ഇന്ത്യൻ പാർലിമെന്റ് പാസ്സാക്കിയ നിയമമാണ്.
1987 ഒക്ടോബർ 2 നു ഈ നിയമം നിലവിൽ വന്നു.
1986-ലെ സ്ത്രീകളെ നിന്ദ്യമായി ചിത്രീകരിക്കൽ നിരോധന നിയമപ്രകാരം പരസ്യം, പ്രസിദ്ധീകരണം, ലഘുലേഖ, ചിത്രങ്ങൾ തുടങ്ങിയവ വഴി സ്ത്രീയുടെ രൂപമോ ശരീരമോ ഏതെങ്കിലും അവയവ ഭാഗമോ അശ്ലീലമായോ നിന്ദ്യമായോ അപകീർത്തികരമായോ സമൂഹത്തിന്റെ സാന്മാർഗികതയെ ഹനിക്കുന്ന വിധത്തിലോ ചിത്രീകരിക്കുന്നത് കുറ്റകൃത്യമാണ്.
സ്ത്രീകളെ അശ്ലീലമായി ചിത്രീകരിക്കുന്ന അശ്ലീല പ്രസിദ്ധീകരണങ്ങൾ വിൽക്കുന്നതും പ്രചരിപ്പിക്കുന്നതും ഏഴുവർഷം വരെ തടവുശിക്ഷയും അമ്പതിനായിരം രൂപവരെ പിഴയും ലഭിക്കുന്ന കുറ്റമാണ്.
ഇന്ത്യൻ ശിക്ഷ നിയമത്തിലെ ബന്ധപ്പെട്ട വകുപ്പുകൾ